Todo-terreno

Todo-Terreno, an anglés Off Road ye ua palabras anglesa que quier dezir "fuora de la strada" i ye ousada pa chamar atebidades praticadas an locales cumo caminos ó de defícele passaige. An giral ls sítios faboritos pa la prática de l Todo-Terreno son ls más loinge de cidades i sien anfra-strutura ourbana. L cuntato cula natureza ye algo deseiado i apreciado i l oubjetibo desta atebidade ye ultrapassar las deficuldades de passaige i de oubstaclos de la natureza cumo por eisemplo na forma de barro, piedras, chubidas i decidas, niebe, etc.

Atualmente l Todo-Terreno stá ligado a la adrenalina i a la belocidade pus las atebidades más quemunes outelizan beiclos motorizados cumo motas, jipes, mas tamien eisisten atebidades Todo-Terreno praticadas cun cabalhos, becicletas i tamien a pie.


L Todo-Terreno motorizado que hoije ye outelizado cumo çporto i terapie puls praticantes, naciu dua necidade de guerra. Ls purmeiros beiclos fúrun criados durante la 2ª Guerra Mundial cul oubjetibo de fazer antrar i trasportar tropas i suldados an locales de defícele passaige.

Atebidades Todo-Terreno puoden ser praticadas cumo lazer i tamien cumo cumpetiçones ourganizadas.
Hai cumpetiçones de ls tipos Anduros, Ralis, Raids. An giral l Rali Paris-Dakar ye tenido cumo l maior i más peligroso rali de l mundo i tamien ye la atebidade Todo-Terreno cun maior prestígio ne ls média. An Sendin, ne l Praino hai atebidades ourganizadas pa la prática deste çporto.

Pula sue natureza de "zafio" l Todo-Terreno ye tenido cumo atebidade de peligro i eisige eiquipamientos de porteçon cumo capacetes, lubas i oclos de porteçon; antretanto la gama de eiquipamientos puode bariar bastante cunsante l tipo de atebidade Todo-Terreno praticada.

Ua parte mui amportante pa l beiclo Todo-Terreno ye la manutençon. Debe-se star atento se l macánico i la oufecina dan apoio i sigurança al beiclo.

Catadorie:Altemobles